Tiit Vähis andre regjering

Tiit Vähis andre regjering var Estlands regjering fra 17. april til 6. november 1995.

Tiit Vähi fikk oppdrag å danne regjering etter valgene til Riigikogu i mars 1995, der valgforbundet av Det estiske samlingspartiet og Det estiske landsbygdsfolkets parti (på estisk Koonderakond ja Maarahva Ühendus, forkortet KMÜ) gikk seirende ut. Lederne var for en stor del tidligere reformkommunister. Det estiske senterpartiet ble også med i regjeringen. Den stod for en mer moderat politikk enn de unge reformatorene i sentrum–høyrepartiene som hadde hatt regjeringsmakten siden 1992, men kom til å føre videre mange markedsreformer og tilnærming til EU og NATO.

I oktober 1995 måtte innenriksminister Edgar Savisaar trekke seg etter påstander om ulovlig telefonavlytting. Da Det estiske senterpartiet stilte seg bak Savisaar, utløste det en regjeringskrise. Vähi måtte forhandle med Det estiske reformpartiet om en ny regjeringsdannelse.

Referanser 

Estiske regjeringer
1995 i Estland
Politikk i 1995